Subject: RE: EL-i 19. sanktsioonipakett
From: Marjut Puusta <[email-masked]>
To: Sanktsioonide juhtrühm<[email-masked]>, "Piret Tinkus (EMTA)" <[email-masked]>, "Silvester Soop (SiM)" <[email-masked]>, "Maria Berezina (FIU)" <[email-masked]>, "Gerli Kodusaar (FIU)" <[email-masked]>, "Janar Palits (RAB)" <[email-masked]>, "[email-masked]" <[email-masked]>, 'Egle Kossas' <[email-masked]>, "[email-masked]'" <[email-masked]>, "[email-masked]'" <[email-masked]>, "[email-masked]" <[email-masked]>, "[email-masked]'" <[email-masked]>, "[email-masked]'" <[email-masked]>, "Kati Kikas (MKM)"
Date: Fri, 24 Oct 2025 07:23:34 +0000

Tere!

Kuna Euroopa Liidu teataja kodulehe töö on häiritud, edastan pilve lingi, kuhu on laetud üles 19. sanktsioonipaketi õigusaktid. Kahjuks on dokumendid üsna mahukad, mistõttu neid e-kirjaga edastada ei ole võimalik. Laadige need palun alla sellelt lingilt: https://cloud.mfa.ee/s/gEMEDCCiGPnnqgo

Tervitades

Marjut Puusta
Välisministeerium
Sanktsioonide ja strateegilise kauba kontrolli osakond
+372 637 7112 | +372 5301 7122
www.vm.ee<http://www.vm.ee/> | Islandi väljak 1, Tallinn

From: Marjut Puusta
Sent: Thursday, October 23, 2025 5:32 PM
To: Sanktsioonide juhtrühm <[email-masked]>; Piret Tinkus (EMTA) <[email-masked]>; Silvester Soop (SiM) <[email-masked]>; Maria Berezina (FIU) <[email-masked]>; Gerli Kodusaar (FIU) <[email-masked]>; Janar Palits (RAB) <[email-masked]>; [email-masked]'; 'Egle Kossas' <[email-masked]>; [email-masked]'; [email-masked]'; [email-masked]'; [email-masked]'; [email-masked]'; Kati Kikas (MKM) <[email-masked]>; 'Koidu Talli (MKM' <[email-masked]>; Ele Russak (sisemin.) <[email-masked]>; [email-masked]; [email-masked]'; [email-masked]'; [email-masked]'; [email-masked]'; [email-masked]'; Kaupo Mae (FIU) <[email-masked]>; [email-masked]'; [email-masked]'; 'Elena Reilent - JUSTDIGI' <[email-masked]>; [email-masked]'; Maret Mets <[email-masked]>
Subject: EL-i 19. sanktsioonipakett
Importance: High

Tere!

1) EL Nõukogu otsustas võtta vastu uued piiravad meetmed seoses Venemaa tegevusega, mis destabiliseerib olukorda Ukrainas, millega:

  *   Kehtestatakse keeld osta, importida või üle anda EL-i Venemaalt pärit või sealt eksporditud veeldatud maagaasi (LNG), mis jõustub lühiajaliste lepingute puhul 6 kuu jooksul ja pikaajaliste lepingute puhul alates 1. jaanuarist 2027. Samuti keelatakse sellega seotud tehnilise või finantsabi pakkumine.
  *   Laiendatakse atsükliliste süsivesinike keeldu, kaotades ära seni kehtinud erand kaubale koodiga 29011000. Üleminekuperiood 3 kuud. Erand Ungarile, mille kohaselt nad võivad jätkata Venemaalt pärit või Venemaalt eksporditud kauba CN 29011000 ostmist ja importimist kuni 9 kuud pärast määruse jõustumist, kui kaup jääb Ungarisse.
  *   Laevade sanktsiooninimekirja lisatakse 117 ja eemaldatakse 4 laeva.
  *   Laiendatakse kriteeriumit, millega saab lisada tehingukeelu nimekirja kolmandate riikide sadamaid ja lüüse, kui need aitavad Venemaale toimetada relvastust või aitavad nafta hinnalaest mööda hiilida.
  *   Lihtsustatakse selliste laevade lisamist sanktsioonide nimekirja, mis veavad mineraaltooteid või kasutavad kõrge riskiga laevandupraktikaid.
  *   Keelatakse 5 aastaks Vene riigi või ettevõtete kasutuses olnud laevade ja lennukite kindlustamine.
  *   Kehtestatakse teavitamiskohustus Vene diplomaatidele ja konsulaartöötajatele ning nende pereliikmetele, kui nad soovivad reisida või transiidina läbida EL liikmesriike, tuleb teavitada vastavat liikmesriiki. Kohustus ei kehti alaealistele või pereliikmetele, kes ei kuulu saatkonna/konsulaadi leibkonda. Kohustus ei kehti, kui reisitakse selle liikmesriigi territooriumile, kes väljastas viisa või elamisloa. Liikmesriik võib otsustada kehtestada ka loa taotlemise menetluse lisaks teavitamiskohustusele.
  *   Karmistatakse tehingukeeldu Rosnefti ja Gazprom Nefti suhtes ja kaotatakse erandid, mis puudutasid tehinguid gaasi, metallide, nafta ja energiaprojektidega. Samal ajal lisatakse kitsas erand, mille kohaselt on lubatud tehingud Vene naftaga juhul, kui järgitakse hinnalage ja teenus on seotud kauplemise, vahendamise või transpordiga kolmandatesse riikidesse.
  *   Kehtestatakse tehingukeeld 5 pangale: ‘NPO “Istina”; LLC “Zemsky Bank”, Commercial Bank Absolut Bank, PJSC “MTS Bank“, JSC "ALFA-BANK".
  *   Kehtestatakse piirangud krüptovara teenuste osutamisele Vene kodanikele, Venemaal elavatele isikutele ja Vene ettevõtetele. Keeld laieneb ka makseteenustele ja e-raha teenustele.
  *   Keelatakse tehingud teatud krüptovaradega. Tehingukeelu nimekirja lisatakse Venemaa toel loodud krüptovara – A7A5.
  *   Laiendatakse kriteeriumit, mis võimaldab tehingukeelu nimekirja lisada lisaks SPFS-ile ka teisi Vene maksesüsteeme ja finantssõnumiteenuseid (Mir, SBP) kasutavaid panku. Tehingukeelu nimekirja lisatakse 4 panka: Sberbank, VTB ja Alfa-Banki filiaalid Valgevenes ja Kasahstanis.
  *   Laiendatakse kriteeriumit, mis võimaldab tehingukeelu nimekirja lisada sanktsioonisubjektidele makseteenuseid pakkuvaid finants- ja makseasutusi. Tehingukeelu nimekirja lisatakse 6 finants- ja makseasutust (sh Kõrgõzstani ja Tadžikistani pangad) ning 2 nafta hinnalaest möödahiilimisega seotud ettevõtet.
  *   Sõjaliste lõppkasutajate ja sanktsioonidest möödahiilimisega seotud ettevõtete nimekirja lisatakse 45 üksust, sh Venemaalt, Hiinast, Hong Kongist, Indiast ja Taist.
  *   Ekspordikeelu nimekirja lisatakse täiendavad kaubad, mis aitavad kaasa RU sõjalisele arengule või mis aitavad suurendada RU tööstussuutlikkust.
  *   Keelatakse turismiteenuste osutamine Venemaal.
  *   Keelatakse osaleda, luua ühisettevõtteid, rahastada ja sõlmida uusi lepinguid Venemaa erimajandus- ja innovatsioonitsoonide ettevõtetega. Nimekirja lisatakse 11 erimajandus- ja innovatsioonitsooni.
  *   Austraalia, Uus-Meremaa ja Jaapan lisati partnerriikide loetellu, kust imporditud naftatooteid peetakse usaldusväärseks.
Erandid

  *   Pikendatakse erandi tähtaega Vene isikute nõuete rahuldamiseks Venemaalt lahkumise või äritegevuse lõpetamise eesmärgil kuni 31.12.2026.
  *   Lisatud täiendav erand nende kaupade suhtes, mis on vajalikud Viini linna joogivee desinfitseerimiseks kasutatavate UV-moodulite käitamiseks, hooldamiseks või parandamiseks.
  *   Laiendatakse erandeid, lubades teatud tingimustel makseteenuseid ja e-raha teenuseid EL-i kontrolli all olevatele Venemaal tegutsevatele ettevõtetele ning täpsustab, et keelud ei hõlma ligipääsuks vajalikke turvatunnuseid.
Detailne teave uute sanktsioonide kohta on leitav õigusaktidest.
Uute piirangute jõustamiseks võttis nõukogu vastu:

  *   otsuse nr: (ÜVJP) 2025/2032<https://eur-lex.europa.eu/legal-content/ET/TXT/HTML/?uri=OJ:L_202502032>
  *   määruse nr: (EU) 2025/2033<https://eur-lex.europa.eu/legal-content/ET/TXT/PDF/?uri=OJ:L_202502033>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX:02014D0512-20250720> (20.07.2025), määrus<https://eur-lex.europa.eu/legal-content/ET/TXT/?uri=CELEX:32014R0833> (20.07.2025).
Muudatused jõustuvad homme, 24.10.
2) EL Nõukogu otsustas lisada seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega kehtestatud piiravate meetmete nimekirja 22 isikut ja 42 üksust. Lisandused hõlmavad mh:

  *   Venemaa sõjatööstust toetavad ettevõtted ja nende rahvusvahelised partnerid.
  *   Ukraina laste küüditamises osalejad
  *   3 lipuregistrit, mis pakuvad varilaevastiku laevadele valelippe.
  *   Desinformatsiooni levitajad
Lisatakse kriteerium, mille alusel saab sanktsiooninimekirja lisada isikuid ja üksuseid, kes vastutavad Ukraina laste küüditamise, sunniviisilise üleandmise ja indoktrineerimise eest.
Detailne teave uute sanktsioonide kohta on leitav õigusaktidest.
Uute piirangute jõustamiseks võttis nõukogu vastu:

  *   otsuse nr: (ÜVJP) 2025/2036<https://eur-lex.europa.eu/legal-content/ET/TXT/?uri=OJ:L_202502036>
  *   määruse nr: (EL) 2025/2037<https://eur-lex.europa.eu/legal-content/ET/TXT/?uri=CELEX:32025R2037>
  *   rakendusmääruse nr: (EL) 2025/2035<https://eur-lex.europa.eu/legal-content/ET/TXT/?uri=OJ:L_202502035>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX:02014D0145-20250916> (16.09.2025) ja määrus<https://eur-lex.europa.eu/legal-content/ET/TXT/?uri=CELEX:02014D0145-20250916> (16.09.2025).
Muudatused jõustuvad täna, 23.10.
3) EL Nõukogu otsustas vastu võtta uued piiravad meetmed seoses olukorraga Valgevenes ja Valgevene osalemisega Venemaa agressioonis Ukraina vastu, millega:

  *   Ekspordikeelu nimekirja lisatakse täiendavad kaubad, mis aitavad kaasa Valgevene sõjalisele arengule või mis aitavad suurendada Valgevene tööstussuutlikkust.
  *   Ekspordikeelu nimekirja lisatakse pangandus- ja finantssektori tarkvara ning mitmed teenused.
  *   Kehtestatakse keeld pakkuda Valgevene isikutele ja ettevõtetele krüptovarateenuseid, teatud makseteenuseid ning e-raha. Keeldu laiendatakse ka teenusepakkujatele.
  *   Laiendatakse keeldu kõigile atsüklilistele süsivesinikele ning kaotatakse seni kehtinud erand kaubale CN 2901 10 00
  *   Sanktsiooninimekirja lisatakse 2 isikut ja 3 üksust.
Detailne teave uute sanktsioonide kohta on leitav õigusaktidest.
Uute piirangute jõustamiseks võttis nõukogu vastu:

  *   otsuse nr: (ÜVJP) 2025/2040<https://eur-lex.europa.eu/legal-content/ET/TXT/?uri=OJ:L_202502040>
  *   rakendusotsuse nr: (ÜVJP) 2025/2038<https://eur-lex.europa.eu/legal-content/ET/TXT/?uri=CELEX:32025D2038>
  *   rakendusmääruse nr: (EL) 2025/2039<https://eur-lex.europa.eu/legal-content/ET/TXT/?uri=CELEX:32025R2039>
  *   määruse nr: (EL) 2025/2041<https://eur-lex.europa.eu/legal-content/ET/TXT/?uri=OJ:L_202502041>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX%3A02012D0642-20250327> (27.03.2025) ja määrus<https://eur-lex.europa.eu/legal-content/ET/TXT/?uri=CELEX:32006R0765> (20.07.2025).
Muudatused jõustuvad 23.10 ja 24.10.

Kuna ligipääs Eur-Lex lehel olevatele õigusaktidele on olnud täna raskendatud, on uute õigusaktide allalaadimine tavapärasest aeganõudvam.

Tervitades

Marjut Puusta
Välisministeerium
Sanktsioonide ja strateegilise kauba kontrolli osakond
+372 637 7112 | +372 5301 7122
www.vm.ee<http://www.vm.ee/> | Islandi väljak 1, Tallinn